32003R1882
L 284/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1882/2003 AL PARLAMENTULUI EUROPEAN ȘI AL CONSILIULUI
din 29 septembrie 2003
de adaptare la Decizia 1999/468/CE a Consiliului a dispozițiilor privind comitetele care asistă Comisia în exercitarea competențelor de executare prevăzute de actele care fac obiectul procedurii menționate la articolul 251 din Tratatul CE
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 40, 47, 55, 71, 80, 95, 137, 150, 152, 153, 155, 156, 175 alineatul (1), 179, 285 și 300 alineatul (3),
având în vedere propunerea Comisiei (1),
având în vedere avizul Comitetului Economic și Social European (2),
după consultarea Comitetului Regiunilor,
hotărând în conformitate cu procedura prevăzută la articolul 251 din tratat (3),
întrucât:
(1)
Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (4) a înlocuit Decizia 87/373/CEE (5).
(2)
În conformitate cu declarația Consiliului și a Comisiei (6) cu privire la Decizia 1999/468/CE, dispozițiile privind comitetele care asistă Comisia în exercitarea competențelor de executare, prevăzute în vederea aplicării Deciziei 87/373/CEE, ar trebui adaptate astfel încât să fie conforme cu dispozițiile articolelor 3, 4 și 5 din Decizia 1999/468/CE.
(3)
Declarația respectivă precizează normele privind adaptarea procedurilor comitetelor, adaptare care se realizează automat cu condiția să nu aducă atingere naturii comitetului prevăzut de actul de bază.
(4)
Termenele prevăzute de dispozițiile ce urmează să fie adaptate ar trebui să rămână în vigoare. În cazurile în care nu s-au prevăzut termene specifice pentru adoptarea măsurilor de punere în aplicare, termenul limită ar trebui stabilit la trei luni.
(5)
Dispozițiile cuprinse în actele care prevăd recurgerea la procedura comitetului de tip I, stabilită prin Decizia 87/373/CEE, ar trebui în consecință înlocuite cu dispoziții referitoare la procedura de consultare prevăzută la articolul 3 din Decizia 1999/468/CE.
(6)
Dispozițiile cuprinse în actele care prevăd recurgerea la procedurile comitetului de tip IIa și IIb, stabilite prin Decizia 87/373/CEE, ar trebui înlocuite cu dispozițiile referitoare la procedura de gestionare prevăzută la articolul 4 din Decizia 1999/468/CE.
(7)
Dispozițiile cuprinse în actele care prevăd recurgerea la procedurile comitetului de tip IIIa și IIIb, stabilite prin Decizia 87/373/CEE, ar trebui înlocuite cu dispozițiile referitoare la procedura de reglementare prevăzută la articolul 5 din Decizia 1999/468/CE.
(8)
Prezentul regulament vizează exclusiv alinierea procedurilor comitetului. Dacă este cazul, denumirea comitetelor la care se referă aceste proceduri a fost modificate,
ADOPTĂ PREZENTUL REGULAMENT:
Articolul 1
Actele enumerate în anexa I care fac obiectul procedurii de consultare se adaptează, în conformitate cu anexa menționată, la dispozițiile corespunzătoare din Decizia 1999/468/CE.
Articolul 2
Actele enumerate în anexa II care fac obiectul procedurii de gestionare se adaptează, în conformitate cu anexa menționată, la dispozițiile corespunzătoare din Decizia 1999/468/CE.
Articolul 3
Actele enumerate în anexa III care fac obiectul procedurii de reglementare se adaptează, în conformitate cu anexa menționată, la dispozițiile corespunzătoare din Decizia 1999/468/CE.
Articolul 4
Trimiterile la dispozițiile cuprinse în actele prevăzute în anexele I, II și III se interpretează ca trimiteri la dispozițiile respective adaptate conform prezentului regulament.
Trimiterile din prezentul regulament la vechile denumiri ale comitetelor se interpretează ca fiind trimiteri la denumirile noi.
Articolul 5
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 septembrie 2003.